Rekord-Ronaldo hjalp Real til seier - Tottenham lekte seg med Zahids APOEL
To mål på ti kamper. Det er status for Real Madrid-stjernen hjemme i serien denne sesongen. Ute i Europa er det derimot ingen som kan stoppe Cristiano Ronaldo. I siste gruppespillkamp skrudde han elegant inn sitt niende Champions League -mål for sesongen bak en sjanseløs Borussia Dortmund-keeper. Det var i tillegg hans 99. i turneringen iført Real Madrid-trøye. 32-åringen har scoret i hver eneste gruppespillkamp denne sesongen. Det har ingen gjort før ham. Onsdagens mål gjorde også at han har seks flere CL-mål enn Barcelona-rivalen Lione Messi (30) denne sesongen. Det er kanskje en god trøst, for hjemme i serien er Ronaldo stilt helt i skyggen av argentineren, som har puttet 13 ganger på 14 kamper. Så du? Festkveld da Liverpool endelig gikk videre i Champions LeagueFør Ronaldo skrudde inn 2-0-målet 13-minutter ut i kampen, hadde Borja Mayoral sendt Madrid-laget i ledelsen fem minutter tidligere. De så ut til å kjøre over tyskerne, men rett før pause stupheadet Pierre-Emerick Aubameyang litt spenning tilbake i kampen. Rett etter pausen var samme mann frempå igjen. Først reddet Keylor Navas, men på returen lobbet spissen iskaldt inn 2-2. Utover i andre omgang jaget Ronaldo sin andre scoring, sin 10. i Champions League denne sesongen og hans 100. i turneringen for Real Madrid, men det ville seg ikke. Isteden var det Lucas Vázquez som ble tungen på vektskålen da han i det 82. minutt med yttersiden lirket inn 3-2 fra kanten av 16-meteren. Selv med tapet sikret Dortmund 3.-plassen i gruppen. Kommentar: En bragd av Bayerns bestefarSelv om Real Madrid var sterkest mot Borussia Dortmund i siste kamp, må de nøye seg med 2.-plassen i gruppe H. For øverst troner ubeseirede Tottenham. Kampen om de to toppplassene var avgjort før onsdag, men London-laget hadde ingen planer om å trå på bremsen hjemme mot Ghayas Zahid og APOEL. Med flere stjerner ute av troppen tok det kun 20 minutter før Tottenham tok ledelsen da Fernando Llorente tverrvendt i feltet og skrudde inn 1-0. «Moi» Elyounoussi scoret og kåret til «banens beste»: – Jeg får frysninger 17 minutter senere kombinerte samme mann med Heung-Min Son, som iskaldt trillet inn 2-0. I det 80. minutt fikk Georges N'Koudou æren av å fastsette sluttresultatet til 3-0. Dermed er alt Europa-håp ute for Zahid og hans kypriotiske klubb, som ble nummer fire i gruppen. Liverpool herjet med Spartak Moskva: Alle resultater onsdag: Gruppe E: Liverpool – Spartak Moskva 7-0, Maribor Sevilla 1-1 Gruppe F: Feyenoord – Napoli 2-1, Shaktar Donetsk – Manchester City 2-1 Gruppe G: Porto – Monaco 5-2, RB Leipzig – Besiktas 2-1 Gruppe H: Real Madrid – Borussia Dortmund 3-2, Tottenham – APOEL 3-0. Se mer statistikk for Champions League på VG Live.
(Tottenham – APOEL 3 – 0, Real Madrid – Borussia Dortmund 3 – 2) Ingen scorer som Cristiano Ronaldo (32) i Champions League, men i serien er det knusktørt.